Diari Oficial de la Generalitat Valenciana


Sumari del DOGV 8948, del 10-11-2020 (2020/9184)

RESOLUCIÓ de 29 d'octubre de 2020, del director general de Desenvolupament Rural, per la qual es concedeixen les ajudes previstes en l'annex II de l'Ordre 21/2017, de 25 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regulen les bases de les ajudes a la participació per primera vegada d'agricultors i agricultores i agrupacions d'agricultors i agricultores en règims de qualitat de productes agrícoles i alimentaris, i a les activitats d'informació i promoció portades a terme per grups de persones productores en el mercat interior, en el marc del Programa de desenvolupament rural de la Comunitat Valenciana 2014-2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8948

Data del DOGV
:   10-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9184


Data del document
:   29-10-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 29 d'octubre de 2020, del director general de Desenvolupament Rural, per la qual es concedeixen les ajudes previstes en l'annex II de l'Ordre 21/2017, de 25 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regulen les bases de les ajudes a la participació per primera vegada d'agricultors i agricultores i agrupacions d'agricultors i agricultores en règims de qualitat de productes agrícoles i alimentaris, i a les activitats d'informació i promoció portades a terme per grups de persones productores en el mercat interior, en el marc del Programa de desenvolupament rural de la Comunitat Valenciana 2014-2020. [2020/9184]  
  
Vista l'Ordre 21/2017, de 25 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regulen les bases de les ajudes a la participació per primera vegada d'agricultors i agricultores i agrupacions d'agricultors i agricultores en règims de qualitat de productes agrícoles i alimentaris, i a les activitats d'informació i promoció portades a terme per grups de persones productores en el mercat interior, en el marc del Programa de desenvolupament rural de la Comunitat Valenciana 2014-2020.  
Vista la Resolució d'11 de març de 2020, del director de l'Agència Valenciana de Foment i Garantia Agrària (DOGV 8765, 18.03.2020), per la qual es convoquen aquestes ajudes, així com l'import màxim per a concedir en virtut d'aquesta.  
Vist que s'han desenvolupat les activitats d'instrucció per l'òrgan competent i s'ha efectuat la valoració de les sol·licituds per la comissió de valoració prevista en la base deu de l'annex II de l'Ordre 21/2017, de 25 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regulen les bases de les ajudes a la participació per primera vegada d'agricultors i agricultores i agrupacions d'agricultors i agricultores en règims de qualitat de productes agrícoles i alimentaris, i a les activitats d'informació i promoció portades a terme per grups de persones productores en el mercat interior, en el marc del Programa de desenvolupament rural de la Comunitat Valenciana 2014-2020, i que s'han observat en tots els seus tràmits el procediment establit, i d'acord amb l'informe emés per aquesta comissió de valoració en data 28 d'octubre de 2020.  
  
Vista la proposta de resolució formulada pel cap del Servei de Qualitat Agroalimentària, designat per la Direcció General de Desenvolupament Rural conforme amb el que es disposa en l'article 13 de la Llei 40/2015, d'1 d'octubre, de règim jurídic del sector públic per vacant de la subdirecció general competent en matèria de qualitat agroalimentària, resolc:  
  
Primer. Concessió de les ajudes  
1. Aprovar la concessió de les ajudes a les activitats d'informació i promoció dutes a terme per grups de persones productores en el mercat interior, en el marc del Programa de desenvolupament rural de la Comunitat Valenciana 2014-2020 i corresponents a la convocatòria 2020, a les entitats i pels imports que figuren en l'annex I, «Expedients amb import de l'ajuda concedida», de la present resolució de concessió.  
  
2. Denegar i/o acceptar el desistiment dels expedients que figuren en l'annex II «Expedients desistits/denegats» en el qual es detallen els expedients que no han sigut beneficiats per les ajudes a les activitats d'informació i promoció dutes a terme per grups de persones productores en el mercat interior, en el marc del Programa de desenvolupament rural de la Comunitat Valenciana 2014-2020 i corresponents a la convocatòria 2020.  
3. Aquestes ajudes tenen com a objecte subvencionar les campanyes de promoció i de publicitat genèriques, l'elaboració de material divulgatiu i promocional, l'elaboració i publicació de dossiers i monogràfics sobre aliments de qualitat, la realització de jornades tècniques, accions de relacions públiques i missions comercials, accions de promoció per a l'organització o participació en fires o exposicions, i la realització d'estudis orientats a la millora de la promoció. Tot això en matèria de qualitat agroalimentària diferenciada.  
4. Les presents ajudes estan cofinançades per les següents administracions públiques i en els percentatges següents: 53 % Unió Europea (FEADER), 8,86 % Ministeri d'Agricultura, Pesca i Alimentació (MAPA), i 38,14 % Conselleria d'Agricultura, Desenvolupament Rural, Emergència Climàtica i Transició Ecològica.  
5. La dotació pressupostària és a càrrec del capítol IV de la secció 12, entitat 91, del pressupost de despeses de l'Agència Valenciana de Foment i Garantia Agrària, línia SO832000, de l'exercici 2020, per un import de 403.362,43 euros.  
6. La presentació de les corresponents sol·licituds de pagament i justificació de les activitats desenvolupades haurà de realitzar-se fins al 30 de novembre de 2020.  
7. Els beneficiaris de les ajudes hauran de complir les obligacions establides en l'annex II de l'Ordre 21/2017, de 25 de juliol, i en la resta de normativa aplicable.  
  
Segon. Recursos  
Contra la present resolució, que posa fi a la via administrativa, pot interposar-se potestativament un recurs de reposició davant el director de l'Agència Valenciana de Foment i Garantia Agrària, en el termini d'un mes comptat des de l'endemà de la publicació o notificació, o directament un recurs contenciós administratiu davant els jutjats contenciosos administratius de la Comunitat Valenciana en el termini de dos mesos, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 46.1 de la Llei reguladora de la jurisdicció contenciosa administrativa. Tot això sense perjudici que l'interessat puga interposar qualsevol altre recurs que considere oportú.  
  
  
València, 29 d'octubre de 2020.- El director general de Desenvolupament Rural (p. d. Acord de 26 d'abril de 2012; DOGV 6809, 03.07.2012): David Torres García.